ЦРУ разсекрети информация за сблъсък на подводници на СССР и САЩ
Това се е случило през 1974 г. и е можело, според експерти, да доведе до Трета световна война ЦРУ публикува документ, който съдържа информация за сблъсъка на ядрени подводници на СССР и САЩ във водите на Северно море край бреговете на Великобритания през 1974 година. Това съобщава вестник The Times, пише izvestia.ru. Телеграмата е била засекретена в продължение на повече от 40 години. В нея се посочва, че инцидентът е станал в близост до базата на американски подводници в залива Св Лох (Шотландия). Документът е предназначен за тогавашния държавен секретар Хенри Кисинджър. "Получено е съобщение от Пентагона, че една от нашите подводници клас Poseidon, току-що се е сблъскала със съветска подводница. Ракетната подводница James Madison излизала от Св Лох, за да заеме позиция, когато се сблъсква със съветска подводница, очакваща извън базата, за да установи наблюдение, двата кораба са изплували, но след това съветската подводница отново се потопила във водата", се каза в телеграма с дата 3 ноември, 1974.